
1. НАИМЕНОВАНИЕ НА ИЗДЕЛИЕТО:
„Кожени ръкавици мъжки и дамски”
2. СЪСТАВ И ОПИСАНИЕ НА ИЗДЕЛИЕТО:

Кожените ръкавици – мъжки и дамски са част от униформеното облекло на служителите на МВР и са предназначени за използване при изпълнение на специфичните им служебни задължения при атмосферни влияния без необикновен или екстремен характер.
Арт. 1: Кожени ръкавици мъжки

Ръкавиците са конструирани с шевове, които оформят вътрешната и външната им страни, покриващи вътрешната и външна част на дланта, и са с пет пръста. Конструкцията на ръкавиците и използваните материали дава възможност за подвижност и нормално изпълнение на дейностите, свързани с движение на пръстите и ръката. 
На външната страна има три декоративни шева. В областта на китката има плосък ластик за пристягане, и добре оформен срез, който осигурява достатъчна свобода при поставянето и свалянето им. 

Арт. 2: Кожени ръкавици дамски

Ръкавиците са конструирани с шевове, които оформят вътрешната и външната им страни, покриващи вътрешната и външна част на дланта, и са с пет пръста. Конструкцията на ръкавиците и използваните материали дава възможност за подвижност и нормално изпълнение на дейностите, свързани с движение на пръстите и ръката. 
Ръкавиците са с прав профил, без срез и ластик в китката.

3. ТАКТИКО-ТЕХНИЧЕСКИ ИЗИСКВАНИЯ КЪМ ИЗДЕЛИЕТО
3.1. Изисквания по предназначение 

3.1.1. Изисквания към размерите:

Кожените ръкавици – мъжки и дамски се изработват в следните размери:
Таблица 1

	Размер
	6
	7
	8
	9
	10
	11

	Обиколка на дланта, мм
	152
	178
	203
	229
	254
	279

	Дължина на дланта, мм
	160
	171
	182
	192
	204
	215

	Минимална дължина на ръкавиците, мм
	220
	230
	240
	250
	260
	270


3.1.2. Изисквания към материалите

Ръкавиците се изработват от черна естествена лицева кожа – ярешка или козя галантерийна хидрофобизирана омекотена напа с дебелина 0,8 – 1,1 мм, с чисто лице, без дефекти, да има еластичност и добра формируемост и хастар от плетено трико в натурален цвят.
3.1.3. Изисквания към готово изделие

Ръкавиците трябва да отговарят на общите изисквания, регламентирани от БДС EN 420:2003+A1:2010 или еквивалентен.
Материалите, необходими за изработка на ръкавиците да са съгласно описанието в настоящата техническа спецификация и Таблица 2:
Таблица 2
	№
	НАИМЕНОВАНИЕ 
	ПРЕДНАЗНАЧЕНИЕ

	1.
	Естествена лицева кожа:

1. Съпротивление (здравина) на раздиране, N:

 - не по-малко от 15

2. Якост на раздиране на шев, 

N/mm:

- не по-малко от 24

3. Якост на опън, МРа:

- не по-малко от 5,0

4. Удължение при натоварване с 5 МРа, %:

- 20 ÷ 50

5. Устойчивост на обагрянията на триене при въртеливо триене, степен от сивата скала: 

- сухо триене при 128 оборота: не по-малко от 3

- мокро триене при 32 оборота: не по-малко от 2/3

6. Водопоглъщане след един час, %:

- не повече от 35

7. Време за проникване на първа капка вода, min:

- не по-малко от 20

8. рН на воден екстракт, рН единици:

- не по-малко от 3,2

9. Съдържание на хром (VI),

mg/kg:

-  не повече от 3

10. Паропропускливост, mg/сm2.h:

- не по-малко от 2,5

11. Абсорбция на водни пари 
за 8 часа, mg/см2      

- не по-малко от 8,0

12. Устойчивост на обагрянията спрямо водни капки след 24 часа, степен от сивата скала (A02):

- не по-малко от 3

13. Екстрахируеми  с органични разтворители вещества, %:

- не повече от 12

14. Влага, %:

- не повече от 16

15. Дебелина, mm:

- 0,8 ÷ 1,1

	Основен материал за изработване на ръкавиците



	2.
	Плетен хастар с еднолицева плетка
1. Количествен състав, %:
(80/20) ± 3 В/ПАН
2. Маса на единица площ, гр/м²:

250 ÷ 280
3. Съдържание на формалдехид, mg/kg
- не повече от 75
4. рН воден екстракт, 

рН единици:

 4 - 7,5
5. Здравина на пробив, daN:

 25 – 30

	За подплата на ръкавиците

	3.
	За готовото изделие
1. Здравина на шева, N/mm:
- не по-малко от 5,0

	

	4.
	Черен ластик:
- широчина – 6 мм

	За вътрешната част на мъжките ръкавици в областта на китката

	5.
	Текстилна лента:
- за етикет

	От вътрешна страна на лявата ръкавица


3.1.4. Методи за контрол и изпитване
3.1.4.1. Моделът на мъжки и дамски кожени ръкавици се контролира за съответствие с описанието в т. 2 на техническата спецификация.

3.1.4.2. Контролирането на размерните показатели, посочени в т. 3.1.1., се извършва с помощта на метална ролетка или шивашки метър с точност ± 0,1 cm.

3.1.4.3. Вложените в изработването материали и цветове  се контролират чрез сравняване с изискванията в таблица 2.

3.1.4.4. Физико – механичните и химичните показатели на материалите от таблица 2 се контролират чрез сравняване на резултатите от лабораторните изпитвания с изискванията в таблица 2. Методите за изпитване на показателите са посочени в таблица 3.

Таблица 3 – Методи на изпитване

	Наименование на характеристиката
	Методи на изпитване

	Съпротивление (здравина) на раздиране
	БДС EN ISO
3377-1:2012

или еквивалентен

	Якост на раздиране на шев
	БДС 12789:1980

или еквивалентен

	Якост на опън
	БДС EN ISO 3376:2012

или еквивалентен

	Удължение при натоварване 

с 5  МРа
	БДС EN ISO 3376:2012

или еквивалентен

	Устойчивост на обагрянията на триене при въртеливо триене

- сухо триене при 128 оборота

- мокро триене при 32 оборота
	БДС EN ISO 17700/В:2006
(за обувки)

или еквивалентен

	Водопоглъщане след един час 
	БДС EN ISO 5403-1:2012
или БДС EN ISO 20344:2011

или еквивалентен

	Време за проникване на първа капка вода
	БДС EN ISO 5403-1:2012
или БДС EN 13518:2003

или еквивалентен

	рН на воден екстракт
	БДС EN ISO 4045:2008

или еквивалентен

	Съдържание на хром (VI)
	БДС EN ISO 17075:2008

	Паропропускливост
	БДС 6783:1971 или еквивалент

	Абсорбция на водни пари 
за 8 часа
	БДС EN 420:2003+A1:2010

или еквивалентен

	Устойчивост на обагрянията спрямо водни капки 
след 24 часа
	БДС EN ISO 15700:2002

или еквивалентен

	Екстрахируеми  с органични разтворители вещества
	БДС ЕN ISO 4048:2008

или еквивалентен

	Влага
	БДС ЕN ISO 4684:2006

или еквивалентен

	Дебелина
	БДС EN ISO 2589:2016

или еквивалентен

	Количествен състав
	НЕНТП ПМС

Д.В.бр.№44/2006г.

или еквивалентен

	Маса на единица площ
	БДС EN 12127:2000

или еквивалентен

	Съдържание на формалдехид
	БДС ISO 14184-1:2011

или еквивалентен

	рН воден екстракт
	БДС EN ISO 3071:2008

или еквивалентен

	Здравина на пробив
	БДС 9585:1991

или еквивалентен

	Здравина на шева
	БДС EN 13594:2015
или еквивалентен


За позованите недатирани стандарти се прилага актуалната версия на съответния стандарт, включително всички негови изменения, действащ към момента на обявяване на обществената поръчка или еквивалент.

3.2. Изисквания по електромагнитна защита
Не се изискват.

3.3. Изисквания по ергономичност, обитаемост и техническа естетика

Използваните материали да не предизвикват кожни раздразнения и алергични реакции.

3.4. Изисквания по експлоатацията, удобство за техническото обслужване и ремонт

Не се предвиждат.

3.5. Изисквания за скритост и маскировка

Не се изискват.

3.6. Изисквания за транспортопригодност и съхранение

3.6.1. Опакованите изделия да се транспортират в добре почистени и сухи превозни средства. Товаро – разтоварните действия и превоза да се извършат в условия, предпазващи изделията от навлажняване, замърсяване и механични повреди.

3.6.2. Съхраняването да се извършва в сухи и проветриви помещения, в условия, предпазващи изделията от навлажняване, замърсяване и механични повреди.

Съхраняваните в склада изделия трябва да са отдалечени от отоплителни и осветителни тела на разстояние не по малко от 60 cm.

4. ИЗИСКВАНИЯ ЗА СТАНДАРТИЗАЦИЯ И УНИФИКАЦИЯ

Не се предвиждат.

5. ИЗИСКВАНИЯ КЪМ ВИДОВЕТЕ ОСИГУРЯВАНЕ

5.1. Осигуряване на качеството

5.1.1. Изисквания при процедура за доставка на вещеви изделия

При провеждане на процедура за доставка на вещеви изделия, да се доказва с протоколи от изпитвания в акредитирана лаборатория съответствието с изискванията на техническата спецификация на: размерните показатели по т. 3.1.1. и характеристиките на материалите по т. 3.1.2.

Изисквания към: модела, технологията за изработване и влаганите материали, посочени в техническата спецификация, за които не се изискват протоколи от лабораторни изпитвания за съответствие със спецификацията, да служат и да се спазват задължително при производството на изделието.

5.1.2. Правила за приемане и оценка на качеството

Качеството на готовите изделия и на вложените материали в тях се контролират чрез:
- Анализ (протокол от изпитване) в акредитирана изпитвателна лаборатория /АИЛ/ на изделия, взети по метода на случайния подбор от доставените количества, като разходите по проведените анализи и пробите от материали и готови изделия са за сметка на Изпълнителя. Протокола от изпитване (оригинал със свеж печат и подпис) е с отразени в него резултати по всички характеристики, посочени в Техническата спецификация на материалите (кожа и хастар) и с дата на издаване, следваща датата на съответната доставка от настоящата обществена поръчка.

- Количества за анализ: За всяка изпълнена заявка се вземат за анализ следните количества: до 2 чф. за мъжки кожени ръкавици, до 1 чф. за дамски кожени ръкавици, в зависимост от количествата в конкретната доставка, взети по метода на случайния подбор от доставяните количества.

- Изделията, предоставени за анализ, са за сметка на Изпълнителя и се възстановяват от него на Възложителя в срок от 30 календарни дни. Анализът ще се извършва в акредитирана лаборатория в рамките на Европейския съюз.
- За периода от предаване на изделията в МВР до изготвяне на протокол за оценка на качеството, се издава протокол за временно съхранение, подписан в 2 (два) екземпляра от представители на Възложителя и Изпълнителя.

- Само когато въз основа на резултатите от проверката на качеството на база извършения анализ в АИЛ, специалисти от ДУССД – МВР установят, че изделията съответстват на изискванията по договора, за дата на приемане се счита датата на протокола за временно съхранение, което изрично се отразява в предавателно – приемателния протокол.

- В случай, че въз основа на резултатите от проверката на качеството, чрез извършения анализ в АИЛ, специалисти от ДУССД – МВР установяват, че изделията не съответстват на изискванията по договора, то доставката се връща на Изпълнителя за негова сметка, с констативен протокол и приложен към него протокола за оценка на качеството, с отразените в него несъответствия.

- При неспазване характеристиките в настоящата техническа спецификация, партидата не се приема.

5.2. Други видове осигурявания

Не се предвиждат.

6. ИЗИСКВАНИЯ КЪМ ЕТИКЕТИРАНЕТО, МАРКИРОВКАТА, ОПАКОВКАТА И КОНСЕРВАЦИЯТА

6.1. Маркировка
На лявата ръкавица от всеки чифт кожени ръкавици трябва да има етикет от текстилна лента, зашит от вътрешната страна (при подгъва), видим и четлив, който да не се заличава по време на експлоатация. Етикетът трябва да съдържа следната информация: 

- Размер; 

- Фирма изпълнител;

- Месец и година на производство;

- Поддръжка и почистване;
- Гаранционен срок при експлоатация.
6.2. Опаковка 

Всеки чифт ръкавици се поставя в прозрачен полиетиленов плик, на който се залепва етикет със следната информация: вид и размер на изделието, фирма изпълнител и дата на доставка. Във всеки плик се поставя и гаранционна карта, съдържаща следната информация:

a.  Име и адрес на Изпълнителя;

b.  Вид на изделието;

c.  Дата на доставка на изделието;

d.  Поле за вписване името на служителя, на когото се предоставя изделието (попълва се от служител на Възложителя);

e.  Поле за дата на предаване на изделието на служителя (попълва се от служител на Възложителя);

f.  Гаранционен срок при експлоатация;

g.  Изисквания за съхранение и употреба.
Подреждат се по 50 чифта ръкавици в кашони, които се запечатват. На кашона се поставя етикет със следната информация: фирма изпълнител, вид на изделието, количество, размер и дата на производство.
7. ГАРАНЦИОНЕН СРОК

Гаранционният срок е не по- малък от 12 (дванадесет) месеца от датата на получаване на последната доставка в складовете на Възложителя и подписването на предавателно - приемателен протокол, а гаранционният срок при експлоатация е 3 (три) месеца от датата на предоставяне на изделието на служителя.

Всеки чифт ръкавици се предоставя с гаранционна карта, която да е попълнена и подпечатана от изпълнителя и да съдържа следната информация: 
a.  Име на Изпълнителя;

b.  Вид на изделието;

c.  Дата на доставка на изделието;
d.  Поле за вписване името на служителя, на когото се предоставя изделието (попълва се от служител на Възложителя);

e.  Поле за дата на предаване на изделието на служителя (попълва се от служител на Възложителя);

f.  Гаранционен срок при експлоатация – 3 (три) месеца от датата на предоставяне на изделието на служителя;

g.   Съществени характеристики;

h.  Знаци за третиране и въздействие;

i.  Поддръжка и почистване;

j.  Условия за съхранение.  

7.1. Рекламации

Рекламации относно качеството и скрити дефекти се правят в гаранционния срок и при условие, че са спазвани изискванията за експлоатация и за третиране на изделията.

Рекламация се урежда в срок от 15 (петнадесет) работни дни от съставянето на протокол за същата, чрез отстраняване на дефекта или замяна на рекламираното изделие с ново за сметка на доставчика.

Рекламации по количествата на доставените изделия, могат да се правят само в момента на получаването им.

8. ОЦЕНЯВАНЕ НА СЪОТВЕТСТВИЕТО

Доказва се с представяне на следните документи:

8.1. Декларация за съответствие по БДС EN ISO/IEС 17050-1:2010 и БДС EN ISO/IEС 17050-2:2006 или еквивалент на основния материал (кожа), хастара и образците (готовите изделия) от участника или от производителя (само ако участникът не е производител), удостоверяваща, че материалите и образците (готовите изделия) отговарят на посочените стандарти и изисквания в Техническата спецификация от документацията за участие в процедурата, с дата на издаване, следваща датата на обявяване на настоящата обществена поръчка.

Забележка: Декларацията се представя в оригинал със свеж печат и подпис от декларатора с дата на издаване, следваща датата на обявяване на настоящата обществена поръчка.

8.2. Технически характеристики, включващи описание на основните параметри, на които отговарят: основния материал (кожа) и хастар издадени от производителите или вносителите им със свеж печат и подпис, с дати на издаване, следващи датата на обявяване на настоящата обществена поръчка.

Забележка: Когато материалите са от внос, се представят оригинали или заверени от участника копия на горепосочените документи, придружени с превод на български език, имена и подпис на извършилия превода.

8.3. Сертификат за качество на основния материал (кожа) и хастар, издаден от производителите или вносителите им оригинал със свеж печат и подпис, с дати на издаване, следващи датата на обявяване на настоящата обществена поръчка.

Забележка: Когато материалите са от внос, се представят оригинали или заверени от участника копия на горепосочените документи, придружени с превод на български език, имена и подпис на извършилия превода.

8.4. Протоколи от изпитване на основния материал (кожа), хастара и образците (готовите изделия). Представят се оригинали със свеж печат и подпис или копия заверени с мокър печат на съответната АИЛ, издадени от акредитирана от Изпълнителна агенция „БСА” изпитвателна лаборатория (АИЛ), с отразени в тях резултати по всички характеристики (на основния материал и хастара), посочени в Техническата спецификация от документацията за участие в процедурата, с дата на издаване, следваща датата на обявяване на настоящата обществена поръчка.

Забележка: Представените лабораторни изпитвания да са в обхвата на акредитация на съответната АИЛ.
8.5. Заверено копие от сертификата за акредитация на съответната АИЛ, издала протоколите за изпитване, удостоверяващо обхвата на акредитация – параметрите и показателите на вложените материали и списък с обхвата на акредитация, който е неразделна част от сертификата на съответната изпитвателна лаборатория. Копието да е заверено от съответната акредитирана изпитвателна лаборатория със свеж печат и подпис.

8.6. Участникът следва да представи сертификат (заверени копия) за управление на качеството ISO-9001:2008 или еквивалентно/и и/или ISO-9001:2015 или еквивалентно/и, издаден от независими лица, които са акредитирани по съответната серия европейски стандарти от ИА „БСА” или от друг национален орган за акредитация, който е страна по Многостранното споразумение за взаимно признаване на Европейската организация за акредитация, за съответната област или да отговарят на изискванията за признаване съгласно чл. 5, ал. 2 от Закона за националната акредитация на органи за оценяване на съответствието, с обхват на дейност еднакъв или сходен с предмета на поръчката (еднакъв или сходен предмет се счита доставката на текстилни и/или кожени изделия).

8.7. Декларация от страна на участника, че в процеса на провеждане на обществената поръчка и при изпълнение на договора, Възложителят може да осъществява контакт с производителите или официалните представители на производителите, с цел идентифициране на документите удостоверяващи произхода им, както и правото да се предоставя информация по отношение на съмнения за фалшификация.

8.8. При изпълнение на договора, готовите изделия и вложените материали да съответстват напълно на технологичните и конструктивни изисквания на Възложителя. Готовите изделия да са произведени от един и същ производител, ако изпълнителят не е производител. Вложените материали да са произведени от същия производител, със същото качество и търговска марка, с които участникът е определен за изпълнител. Това се доказва с представяне на фактури със заличени стойности за закупените основни материали при доставката на всяка партида готови изделия, декларация за съответствие и сертификат за качество на вложения в партидата основен материал, издаден от производителя.

* При обстоятелства, възникнали след сключване на договор, които правят невъзможно изпълнението на поръчката при договорените условия, страните могат чрез двустранно писмено споразумение да променят производителя на готовите изделия и вложените материали, при условие че готовите изделия и вложените материали са със същите или по-добри технически характеристики, от тези на Възложителя. Съответствието на готовите изделия и вложените материали на новия производител с изискванията на Възложителя се доказва от изпълнителя с документи и мостри съгласно Техническата спецификация, приложение към обществената поръчка.
8.9. Участникът предлага срок за изпълнение на поръчката и срок на валидност на офертата, съгласно изискванията на Възложителя, като изпълнява следните изисквания:

8.9.1. Срокът за изпълнение на поръчката, предложен от участника, не може да надвишава този, посочен в документацията за участие;

8.9.2. Срокът на валидност на офертата, предложен от участника, не може да бъде по-малък от този, посочен в документацията за участие.

8.10. Мостри 

В деня и часа на подаване на офертите, участниците следва да представят мостри от кожата – с размери 0,5м х 0,5м и от хастара – 1 линеен метър, подпечатани със свеж печат от акредитирана от ИА „БСА” изпитателна лаборатория /АИЛ/. Също така в деня и часа на подаване на офертите следва да представят и по 1 /един/ чифт образци (готови изделия) от артикули 1 и 2 в размер 10. Образците на артикулите трябва да имат трайна маркировка (ръстова марка), съгласно техническата спецификация, със следната информация: състав, размер, име на участника в процедурата, знаци за поддръжка и почистване.

- Мострите и образците се представят като част от техническото предложение на участника с предварително попълнен от участника опис. Същите трябва да са подпечатани от акредитирана от ИА „БСА” изпитвателна лаборатория или друг признат орган по смисъла на ЗОП изпитвателна лаборатория /АИЛ/ с посочен номер на протокола от АИЛ, в потвърждение на това, че за същите са представени протоколите от изпитване, издадени от акредитирана от ИА „БСА” изпитвателна лаборатория или друг признат орган по смисъла на ЗОП изпитвателна лаборатория /АИЛ/ за показателите изискани от Възложителя.

- Мострите и образците ще бъдат използвани при необходимост за доказване на съответствието с изискванията на Възложителя за материалите и параметрите на същите в хода на провеждане на обществената поръчка. Мострите могат да се предоставят от Възложителя за изследване по всички показатели посочени в техническата спецификация в АИЛ, като разходите по провеждане на изпитванията са за сметка на участника. За целта участникът декларира съгласието си мострите да бъдат изследвани в АИЛ, като разходите са за сметка на участника, с приложена към мострите декларация. В резултат на изпитванията е възможно да бъде нарушена целостта на мострите.

- Мострите и образците на избрания участник, с който ще бъде сключен договор, ще бъдат задържани до приключване на договора.

8.11. Всички копия на документи, които се представят, за които не се изисква изрично в документацията да са представени в оригинал или в заверени копия на оригинали, трябва да са заверени с гриф „Вярно с оригинала”, печат (в приложимите случаи) на участника и подпис на лице, което го представлява. Възложителят си запазва правото в случай на съмнение в автентичността на представени копия от документи да поиска от участника оригиналите.
8.12. Всички документи, които се представят заедно с офертата за участие в процедурата следва да са в срока на тяхната валидност.

8.13. Несъответствието с техническата спецификация и всички останали изисквания, посочени от Възложителя е основание за отстраняване на участниците от по-нататъшно участие в процедурата.

